מגדלי הים התיכון בע"מ (נוסדה ב-1982) היא חברה ציבורית ישראלית שמפעילה רשת דיור מוגן לגיל השלישי, ונסחרת בבורסת תל אביב מאז 2014. ביום ההנפקה שווייה של החברה עמד על 650 מיליון ש"ח. נכון ל-2022, שווי השוק של החברה עומד על כ-1.5 מיליארד ש"ח.
מבנה ובעלות.
החברה מחזיקה בקרן השקעות המשקיעה בסטארטאפים הפעילים בתחום השירותים והמוצרים לבני הגיל השלישי. ב-2019 רכשה את 'קלאב 50', מועדון צרכנות ולייף סטייל לבני 50 ומעלה ומפעילה אותו מאז. בשנת 2020 שונה שם המועדון ל'ביגטיים 60+'.
נכון ל-2022, דבוקת השליטה של החברה, המחזיקה ב-46% מהבעלות בה, כוללת בעלי עסקים רבים ובהם מוטי קירשנבוים, בוריס לוין, דוד פתאל, יאיר סרוסי וחן למדן. 54% הנותרים בחברה הם בבעלות הציבור.
פעילות.
הרשת מפעילה 7 בתי דיור מוגן הכוללים כ-1,680 יחידות דיור, והיא נחשבת לחברה הראשונה שהציעה בישראל בתי דיור מוגן למבוגרים עצמאיים בני הגיל השלישי, בהשוואה לבתי אבות שפעלו עד הקמת החברה, והציעו שירותי דיור וטיפול רפואי לקשישים ולחולים סיעודיים.
בתי הרשת כוללים שירותי שמירה ואבטחה, שירותי אחזקה וניקיון, לובי, שירותים רפואיים, פעילויות תרבות, ספורט וחברה.
היסטוריה.
מקור שמה של הרשת הוא בית הדיור המוגן הראשון שהפעילה, אשר נמצא בעיר בת ים, בסמוך לחוף הים התיכון. בשנת 2017 הוקם הבית בגני תקווה. אשר עוצב על ידי אדריכל הפנים גד הלפרין. כיום (2022) חברת מגדלי הים התיכון מקימה בית דיור מוגן נוסף בעיר רחובות.
בזמן הנפקת החברה בבורסה ב-2014 החברה החזיקה בבעלותה חמישה בתי דיור מוגן, במקביל הודיעה החברה על רכישת מצודת ירושלים שם הוקם הבית בירושלים (הבית השישי של החברה).
מייקל אנקה
ברנדלי קוואס
ברנדלי מק-אולין קוואס (בהולנדית: Brandley Mack-Olien Kuwas; נולד ב-19 בספטמבר 1992 בהורן שבהולנד) הוא כדורגלן קוראסאואי המשחק בעמדת הקשר ההתקפי.
קריירת מועדונים.
קוואס נולד בהולנד וגדל במחלקות הנוער של מספר מועדונים מקומיים. את הקריירה המקצועית שלו התחיל בוולנדם מליגת המשנה ההולנדית. לאחר מכן, שיחק באקסלסיור רוטרדם ובהראקלס אלמלו מליגת העל ההולנדית.
בין השנים 2019–2021 שיחק קוואס בא-נאסר מליגת העל של איחוד האמירויות הערביות, כשבמחצית השנייה של עונת הוא הושאל לאל-ג'זירה, גם היא מליגת העל של איחוד האמירויות הערביות.
ב-31 באוגוסט 2021, חתם קוואס לשתי עונות בשורות במכבי תל אביב מליגת העל. ב-14 בספטמבר ערך את הופעת הבכורה שלו במועדון, בניצחון 4-1 על אלאשקרט במסגרת שלב הבתים של הליגה האזורית לעונת 2021/2022. ב-18 בספטמבר ערך את הופעת הבכורה שלו בליגת העל, בניצחון 2-1 על מכבי חיפה במסגרת המחזור השלישי.
קריירה בינלאומית.
ב-22 במרץ 2017 ערך קוואס את הופעת הבכורה שלו בנבחרת קוראסאו, בתיקו 1-1 נגד נבחרת אל סלוודור במשחק ידידות.
קריית מד&quot;א (רמלה)
קריית מד"א הוא מתחם בהקמה ברחוב הרצל שברמלה.
הקריה צפויה להכיל את המבנים העיקריים של מגן דוד אדום, בהם בנק הדם הלאומי של מדינת ישראל, משרדי מד"א הראשים, תחנת מגן דוד אדום רמלה, בית ספר להכשרת פרמדיקים, מוקד ארצי ממוגן, מוזיאון וחניון תת-קרקעי.
היסטוריה.
בפברואר 2013 פורסם כי נקנה שטח אדמה לקריה שתשמש את כוחות מגן דוד אדום.
במרץ 2015 תרמה קרן מרקוס האמריקאית כ-25 מיליון דולרים למען הקמת בנק הדם.
בנובמבר 2016 הונחה אבן הפינה של מרכז שירותי הדם החדש של מד"א, ובמרכזו החלה הקמתו של בנק דם ממוגן שיהיה בנק הדם התת-קרקעי הראשון בעולם וזאת על מנת שהבנק יכול לפעול במקרה של מתקפת טילים, רעידת אדמה או במצבי חירום אחרים. במרכז החדש יהיו גם מערכות אוורור שיגנו עליו מפני מתקפה כימית והוא יכיל מעבדות מודרניות ויחידות חדישות לעיבוד דם.
שנה לאחר מכן, אגודת ידידי מד"א בארצות הברית קיימה ערב התרמה בו הם גייסו כ-17 מיליון דולרים למען הקמת בנק הדם של הקריה, כ-12 מיליון דולרים מהתרומה באו מתרומתם של זוג הפילנתרופים היהודים-אמריקאים, שלדון אדלסון ומרים אדלסון.
באוקטובר 2018, ניתן פטור ממכרז, בתמורה לכ-36% משווי הקרקע, כ-5.5 מיליון שקל.
בדצמבר 2018 פורסם כי מנרב ואפקון החזקות זכו במרכז להקמת בנק הדם ומרכז הלוגיסטיקה של מד"א כקבלניות הפרויקט.
במאי 2022 נחנך מבנה בנק הדם.
אנדור שוגאר
אנדור שוגאר (במקור זוננשיין, בהונגרית: Sugár Andor; בודפשט, 10 במרץ 1903 – בין שארוואר לבין אושוויץ, מאי 1944) היה צייר יהודי-הונגרי שנספה בשואה.
ביוגרפיה.
אנדור שוגאר נולד במשפחה יהודית כבנם של דיולה שוגאר (Sonnenschein) (1931–1870) ושל אילונה קוריצ'ונר (1876–1944). הוא למד בבית הספר החופשי של ארתור פודוליני-פולקמן ובשנים 1924–1927 עבד כצורף באיטליה עם גיסו אישטוואן דשי הובר. מאוחר יותר עבר למילאנו, שם עסק בחריטת נחושת בנוסף לעבודתו היומיומית. הוא חזר להונגריה והצטרף לתנועת הפועלים בשנת 1927 ולמפלגת הקומוניסטים של הונגריה בשנת 1933. הוא השתתף בתערוכות של החברה החדשה לאמנים (KUT) ושל קבוצת האמנים הסוציאליסטית. הוא נסע שוב לאיטליה בשנת 1937, ועיבד את חוויותיו במחזור ציור נוף גדול. באותה השנה ארגן תערוכה משותפת עם שאנדר סנדאי בגלריית טמאש. תמונתו האדום מהןלוקה בשנת 1939 הפך לדימוי של מלחמה שהתקרבה. בשנת 1942 השתתף בתערוכה האסורה האחרונה של קבוצת האמנים הסוציאליסטים. בנוסף לציוריו, גם התחריטים ורישומיו הם בעלי ערך.
ב-12 באוקטובר 1931 נשא לאישה את קטלין אגנש קלמאר בבודפשט שידועה בשם קאטה שוגאר בהיסטוריה של הצילום ההונגרי. בין 1940 לבין 1943 נלקח מספר פעמים לשרות העבודה (עבודות כפייה לגברים יהודים עבור הצבא הונגרי, אך גם צייר ואייר במהלך מלחמת העולם השנייה. אשתו, שסבלה ממחלה נוירולוגית, התאבדה בשנת 1943. אנדור שוגאר התחתן עם ידידתו הישנה, ז'וז'ה מאוטנר בפברואר של השנה שלאחר מכן. אחרי הכיבוש הגרמני (מבצע מרגרטה), באפריל 1944, הוא ואשתו נעצרו הן כיהודים והן כחתרנים קומוניסטים ולאחר מכן נשלחו במחנה המעצר שארוואר. הוא מת בדרכו לאושוויץ בזמן ובמקום לא ידוע. מועד מותו נקבע ל-15 במאי 1944 על ידי בית המשפט.
Sydney Gazette
The Sydney Gazette and New South Wales Advertiser (המוכר גם כ-Sydney Gazette) היה העיתון הראשון שנדפס באוסטרליה, היה פעיל בין 5 במרץ 1803 עד 20 באוקטובר 1842. העיתון שימש ככלי תקשורת חצי רשמי של ממשלת ניו סאות' ויילס, שהיה בפיקוחו של מושל ניו סאות' ויילס, פיליפ גידלי קינג, והודפס על ידי ג'ורג' האו. ב-14 באוקטובר 1824, השלטון הקולוניאלי הפסיק לצנזר חלקים מהעיתון.
היסטוריה.
במטען של 11 האוניות של הצי הראשון הגיעו לניו סאות' ויילס בינואר 1788, היה בית דפוס קטן יד שנייה שנועד להדפיס פקודות כלליות, תקנות והכרזות רשמיות במושבת העונשין החדשה, אך התחיל לעבוד רק כשבע שנים מאוחר יותר. ב-1795–1799, הנידון ג'ורג' יוז השתמש בו כדי להדפיס יותר מ-200 צווים ממשלתיים. יוז השתמש בה גם בשביל עיתונאות ובשביל כתיבת תוכניות למופיע מופעי תיאטרון בסידני במרץ ואפריל 1800, כאשר בחלקן הופיע כשחקן תיאטרון. בהמשך השנה, ג'ורג' האו החליף אותו בתפקיד.
בין היתר הדפיס האו את הספר הראשון שיצא לאור באוסטרליה, "New South Wales Wales Standing Orders".
ב-1803, במכתב ששלח מושל ניו סאות' ויילס, פיליפ גידלי קינג למזכיר המדינה למלחמה ומושבות , רוברט הוברט :
דיגיטציה.
העיתון עבר דיגיטציה כחלק מפרויקט Trove של הספרייה הלאומית של אוסטרליה.
סידני גאזט
The Sydney Gazette and New South Wales Advertiser
שבאם (פירושונים)
יוליה מאיסה
יוליה מאיסה (לטינית: Iulia Maesa; 160–224) הייתה שליטה ב שמשלה באימפריה הרומית במאה השלישית לספירה. היא הייתה סבתם של הקיסרים אלאגבאלוס וסוורוס אלכסנדר, אחותה הבכורה של הקיסרית יוליה דומנה ואמא של יוליה סואימיאס ויוליה ממאיאה .
אף על פי שעיקר פעילותה הייתה מאחורי הקלעים היא החזיקה בידה השפעה אדירה כמי שניהלה עם בנותיה את האימפריה הרומית באמצעות נכדיה - כשליטי בובה.
ביוגרפיה.
ילדותה.
יוליה מאיסה נולדה בעיר עיר אמסה (חומס) שבסוריה למשפחה של כוהני דת לאל השמש הפיניקי אל-ג'בל. אבותיה של יוליה היו מלכים-כהנים ממשפחת המלוכה של אמסה של המקדש המפורסם לאל אלאגבאלוס . למשפחה היה עושר עצום והיא קודמה לאריסטוקרטיה הסנאטוריאלית הרומאית.
ייסוד השושלת הסוורית.
בשנת 187 התחתנה אחותה הצעירה – יוליה דומנה עם ספטימיוס סוורוס והפכה ל"אוגוסטה". לאחר שהקיסר קומודוס נרצח ללא יורש בשנת 192, היה ספטימיוס סוורוס בין המתמודדים הרבים לכתר. בשנת 193 הוא נעשה קיסר. לזוג נולדו שני בנים: באסיאנוס (קרקלה), שנקרא על שם אביה של יוליה, בשנת 188, וגטה בשנת 189. כך הפכה יוליה מאיסה לחלק מהמעגל הקרוב ביותר לקיסר ולאשתו ולחלק מהשושלת שהקימו.
יוליה מאיסה התחתנה עם יוליוס אוויטוס קונסול ממוצא סורי וילדה שתי בנות: יוליה סואימיאס, שעתידה להיות אימו של הקיסר אלאגבאלוס, ויוליה ממאיאה, שעתידה להיות אימו של הקיסר סוורוס אלכסנדר.